**** **** **Logo1** **** ****

Pula, 9. prosinca 2014.

**Predmet**: **Poziv na radionicu „Kulturno poduzetništvo“**

 Poštovani,

Informacijski centar Europe Direct (EDIC) Pula Pola u suradnji s Gradom Pulom, Istarskom županijom, Istarskom razvojnom agencijom i Zakladom za poticanje partnerstva i razvoja civilnog društva poziva Vas na radionicu na temu **„Kulturno poduzetništvo“ koja** će se održati u sljedećem terminu: četvrtak **18. prosinca 2014**. od **10:00 do 14:00** sati. Radionica će se održati u prostorima Istarske razvojne agencije na adresi Mletačka 12/IV, Pula.

Cilj je radionice umrežavanje sudionika kulturno kreativnih industrija na lokalnoj razini, pružanje potpore razvoju inovativnih oblika kulturnog poduzetništva, povezivanje sudionika međusektorski, provedba i organizacija konferencija i panel diskusija s domaćim i međunarodnim stručnjacima iz različitih poduzetničkih sektora. Također, radionica za cilj ima približiti sudionicima mogućnosti koje pružaju programi za kulturu na razini Europske unije.

Svrha radionice je upoznavanje  šireg auditorija s projektom  Grad Pula Pola – Europska prijestolnica kulture (European Capital of Culture).

Radionicu će voditi Jasenka Ricl. Diplomirala je na Akademiji likovnih umjetnosti u Zagrebu, u zvanju magistre restauriranja i konzerviranja umjetnina, te na poslijediplomskom specijalističkom studiju Ekonomskog fakulteta u Osijeku, u zvanju univerzitetskog specijalista marketinga posebnih područja.

**Radionica je besplatna** za sve sudionike, a **prijava je obavezna** zbog bolje organizacije te ograničenog broja sudionika. Ukoliko ste zainteresirani, molimo Vas da prijavni obrazac pošaljete na e-mail: [ivana.kalac@ida.hr](mailto:ivana.kalac@ida.hr), **najkasnije do ponedjeljka, 15. prosinca 2014. godine.**

U privitku Vam dostavljamo prijavnicu te sadržaj radionice.

Za sve dodatne informacije slobodno nam se obratite.

S poštovanjem,



**Giardini 2, 52100 Pula**

**Radno vrijeme / Orario di lavoro:**

**Pon.- pet. / Lun.- ven.  09 - 13**



**Tel. +385 52 555 935, +385 52 555 937**

**Fax.+385 52 555 936**

**E-mail:** [**EDICpulapola@pula.hr**](mailto:EDICpulapola@pula.hr)

**Web:** [**www.edic.pulapola.eu**](http://www.edic.pulapola.eu/)

[**https://www.facebook.com/EDICPulaPola**](https://www.facebook.com/EDICPulaPola)

[**https://twitter.com/EDIC\_PulaPola**](https://www.facebook.com/l.php?u=https%3A%2F%2Ftwitter.com%2FEDIC_PulaPola&h=MAQGMpdYg&enc=AZNnGEVBdaLRHyD72Pg-2TYBy_SJPqaQDYQ_BMf8XAWgyWSggCkkjb5mXfKcWpq_YNbnmQKwLn0SSXuaQH9rtw1ZY0BFMmCACufc7c_VQHeDVqjYo4NhYYjOm5Rxcf-Y45up2zM0-JAGSY6H-jfypYte&s=1)